《陪可用中议祠星于天宝宫》
元代·马祖常

教命司诸席，元辰集醮筵。星君符介寿，岁纪辑安躔。

炬焰天无夜，熏焚树有烟。音如缑岭上，拜似竹宫前。

蕊笈祥延世，飙轮俨御仙。日馀青炜接，宿耀罽坛连。

象纬昭重润，斋明祝大年。步虚垂佩响，奠币织文鲜。

诚感将馨祀，神娱乐鼓渊。蕃釐归帝冑，孚祐播农田。

作者简介：马祖常（1279～1338）元代色目人，著名诗人。字伯庸，光州（今河南潢川）人。延佑二年，会试第一，廷试第二，授应奉翰林文字，拜监察御史。元仁宗时，铁木迭儿为丞相，专权用事，马祖常率同列劾奏其十罪，因而累遭贬黜。自元英宗硕德八剌朝至元顺帝朝，历任翰林直学士、礼部尚书、参议中书省事、江南行台中丞、御史中丞、枢密副使等职。为文法先秦两汉，宏瞻而精核，富丽而新奇，内容多制诏、碑志等类作品，诗作圆密清丽，除应酬之作外，亦有反映民间疾苦的作品。